Kaskisten satama

Kaskisten satama on Suomen Kaskisissa sijaitseva satama, jonka liikenneyhteyksiä ovat kantatie 67 ja Suupohjan rata. Satama käsittelee yli 1,3 miljoonaa tonnia tavaraa vuodessa. Kaskisten sataman väyläsyvyys on 9,0 metriä. Kaskisten satamaan johtaa syvä ja suojattu väylä, joka oli tunnettu jo keskiajalla.
Kaskisten satama on monipuolinen, kasvava vienti- ja tuontisatama, joka on erikoistunut metsä- ja kemianteollisuuden materiaalivirtoihin. Satamasta on nopea yhteys avomerelle ja Itämeren väylille. Keskeinen, ruuhkaton logistinen sijainti, selkeä infrastruktuuri sekä joustava ja kustannustehokas materiaalien läpimeno ovat sataman etuja. Satama on osa TEN-T (Trans-European Transport Network) kattavan verkoston satamaverkostoa.

Lähteet

Kaskisten liikenne
Suomen Itämeren satamat